"Poetul s-a ridicat la un ermetism veritabil, bizuit pe simboluri, intr-o lirica de mare tensiune." Poetul matematician a fost integrat de Eugen Lovinescu in categoria "Poezia cu tendinta spre ermetism", iar ermetismul este definit de criticul interbelic drept "o tendinta de refulare a lirismului, fie prin abstractia fondului, fie prin simple mijloace de expresie retinuta, discreta sau, de-a dreptul si voluntar, torturata, eliptica, cu asociatii de idei strict personale, ce transforma poezia intr-un joc de cuvinte incrucisate." Poezia devine o stiinta perfecta a semnelor, printr-o precizie extraordinara a simbolurilor, dispuse intr-o "prelungire a geometriei", pastrand, cum insusi autorul marturiseste, "domeniul divin al poeziei." Poezia lui Ion Barbu a fost acuzata de o insuficienta transparenta, de ermetism, de o abstractiune extraordinara a ideilor. Concizia este virtutea capitala a stilului sau si ar fi o grava eroare sa luam drept lipsa ceea ce sa luam drept lipsa ceea ce este numai lipsa prinosului." Prin concentrarea formei poetice, poezia lui Ion Barbu se apropie de Stephane Mallarme si de Paul Valery. Poezia lui Ion Barbu evolueaza initial catre esentializare, incluzand teme si modalitati poetice specifice: mitul oglinzii, principiu fundamental de mimesis, de reflectare poetica a lumii, spiritualitatea cosmica, in "Ritmuri pentru nuntile necesare", urmand ierarhia divina si cosmica a "roatelor interioare" ale crosului, treptele reflectarii poetice, in "Timbru", jocul de cuvinte, in "Uvedenrode". "Jocul secund" e o topografie a lumii ideale, esentializate a cuvintelor si a simbolurilor, intr-o structura poetica avand o perfectiune deplina a formelor. Materialitatea lumii se dizolva prin aceasta sublimare a esentelor, prin transformarea sferei concretului in element eteric, imaterial. Istovirea cantecului poate reprezenta atingerea nivelului absolut de vibratie a imaterialitatii, prin incercarea hermetica de a atinge absolutul. Lumea se construieste dupa o vasta ierarhizare a vibratiilor, care construiesc un cantec al lumii absolute, istovit in calatoria sa spre infinit, o muzica a sferelor in infinitul mic, perfect compatibila cu vibratia imensa a lumilor din infinitul mare. intr-o alta varianta, ascendenta cosmica este data de expresia "vazduh cladit", ceea ce arata ca aceasta structurare a lumii construieste o bolta a lumii uranice, superioare celei existente. Reflectarea lumii in spatiul imaginar, transformarea ei in Carte se fac sub semnul mimesis-ului aristotelic in opera barbiana... Poetul aplica instrumentarul ratiunii pure, matematice, in viziunea asupra lumii, figurand emergenta poetica a acesteia in text, in carte. Coroana literei se constituie intr-o armonie imitativa greu decelabila, ca un extaz al efortului de creatie, pus sub povara gravitationala a universului. O astfel de lume, intoarsa, reflectata "in mantuit azur", presupune concentrarea privirii, trecerea ei dincolo de text, in spatiile combustiei imaginative, in care se afla temperaturile inalte ale fauririi creatiei si amplitudinea sonora a lumilor subterane. Fenomenul artistic barbian s-a nascut în punctul de interferenta al Poeziei cu Matematica, de aceea poezia lui este cu mult deosebita de cea a lui Arghezi si Blaga, întrucât gradul ei de dificultate e mai mare. Mai exact spus, întelegerea poetului asupra a ceea ce trebuie sa fie poezia e mai aproape de conceptia unor poeti moderni si singulari ca Mallarmé sau Valéry, decât de conceptia mai generala, impusa de romantism. Apoi nu trebuie uitat ca poetul a fost debutat de un matematician si ca modul lui de a gândi în spiritul abstract al matematicii s-a impus si în planul reprezentarilor poetice. ETAPE: Într-un interviu acordat lui Felix Aderca, din 1927, creatia lui Ion Barbu era împartita în patru etape: parnasiana, antonpanesca, expresionista si saradista. În studiul din 1935, Introducere în poezia lui Ion Barbu, Tudor Vianu propune trei etape: parnasiana, baladic - orientala si ermetica . Aceasta din urma împartire a devenit clasica. A.) Prima etapa este cea "parnasiana", a versurilor publicate între 1919 1920 în "Sburatorul". Printre ele amintim: Lava, Muntii, Copacul, Banchizele, Pentru Marile Elensenii, Panteism, Arca, Pytagora, Râul, Umanizare s. a. Scurte si riguroase ca forma - câteva sunt sonete -, poeziile propun un univers tematic restrâns. Barbu descrie peisaje mineralizate, forme ale geologicului si ale florei , evoca zeitati mitologice sau surprinde procese de constiinta, cum ar fi solemnul legamânt al lepadarii de pacatul contemplatiei abstracte în favoarea vointei de a trai cu frenezie, într-o totala consonanta cu ritmurile vii ale naturii. Evitând poezia - confesiune, exprimarea directa a nazuintelor sufletului sau, I. Barbu le transfera unor elemente ale naturii: copacul, banchizele, muntii, pamântul ceea ce indica o tendinta de a folosi simboluri " obiective". Peisajele , pasteluri exotice si imaginare, închid în ele elanuri si încorsetari ale fiintei umane, aspiratii patetice si încrâncenate refuzuri. Poezia Umanizare scoate în evidenta un conflict dramatic al fiintei umane, care, în aspiratia ei spre absolut, trebuie sa opteze între doua principii: intelectual si senzual, între contemplatia " apolinica" si trairea "dionisiaca". Poezia, spune Barbu , le împaca pe amândoua într-un proces unic, într-o sinteza în care Gândirea se transfigureaza luând forme concrete de " sunet,linie, culoare ". Ideea devine " muzica a formei în zbor, Euritmie", deci intuitie a esentei lumii. Aspiratia spre cunoastere are, în prima perioada , un caracter cam abstract, de unde si, frecvent, raceala versurilor. Încercarea de concretizare se sprijina pe împrumuturi din mitologie, care lasa de obicei o impresie puternica de livresc. Recurgerea la elemente mitologice grecesti si preocuparea deosebita pentru expresie i-au facut pe unii cercetatori (E. Lovinescu) sa vorbeasca de un parnasianism al începuturilor literare ale lui I. Barbu. Dar poezia parnasiana franceza reprezentata prin Lecomte de Lisle sau Hérédia, era fundamental decorativa si antiromantica în continut neîngaduind elanuri sufletesti, pe când la Barbu , sub împietrita si recea marmura a versului, se rasucesc pasiuni violente, nelinisti si aspiratii tulburi, ceea ce denota deocamdata o structura romantica . Probabil ca aceasta este si cauza pentru care si le-a refuzat mai târziu, socotindu-le ca " decurg printr-un principiu poetic elementar ". El tinde spre o alta formula poetica, departata de romantism, spre "un lirism omogen, instruind de lucrurile esentiale, delectând cu viziuni paradisiace ", pe care a realizat-o în urmatoarele etape ale creatiei sale. B.) Etapa a doua, baladica si orientala, indica orientarea spiritului poetului spre concretul lumii, cum si anuntase în Umanizare. Aici pot fi integrate poeme ca: Dupa melci, Riga Crypto si lapona Enigel, Domnisoara Hus, Isarlîk, Nastratiu, Hogea la Isarlîk, publicate din a doua jumatate a lui 1921 pâna în 1925, în "Viata româneasca" si "Contimporanul". Mai toate sunt lungi, datorita în mare masura pasajelor descriptive, consecinta imediata a preocuparii de concret; au un caracter narativ, "baladic" , pentru ca în ele "se zice" o poveste; în sfârsit evoca o lume pitoreasca, de inspiratie autohtona sau balcanica, asemanatoare cu cea din viziunea lui Anton Pann. Exceptionala este acum sugestia picturala. Expresia este proaspata si pregnanta dezvaluind în I. Barbu un poet al cuvântului , nu numai al ideii si viziunii, cum îl cunoastem la început. Descriptia însa nu exista exclusiv pictural, ci fixeaza o atmosfera adecvata. Isarlik, de exemplu, este o cetate ideala, asezata "la mijloc de Rau si Bun", populata cu oameni care traiesc deopotriva deliciile spiritului si pe cele ale vietii " într-o slava statatoare": univers fabulos în care se echilibreaza totul. De o deosebita forta de sugestie, sub raportul inventiei verbale, este Domnisoara Hus a carei valoare sta aproape în întregime în expresie. Poezia vorbeste despre povestea unei iubiri patimase cândva si nefericite si a unei tragicomice eroine, cadâna "pezevenche" ce-si cheama de pe lumea cealalta, prin descântece, iubitul care a uitat-o. Dar farmecul nu sta în ineditul pitoresc al întâmplarii, ci în extraordinara incantatie a versurilor si în sugestia de fantastic a descântecului. Substratul simbolic al elementelor narative si descriptive din poeziile etapei a doua poate fi întâlnit în Dupa melci, poem lung în care se stilizeaza motive folclorice pentru a se povesti o experienta de initiere în tainele naturii, devenita drama a cunoasterii sau în Riga Crypto si lapona Enigel. C.) Ultima etapa a poeziei lui I. Barbu este una de încifrare a semnificatiilor, numita din aceasta cauza etapa ermetica. Mai întâi exista un moment de tranzitie, reprezentat de Oul dogmatic, Ritmuri pentru nuntile necesare sau Uvedenrode, publicate între 1925 - 1926. În ele se pastreaza înca legatura cu etapa anterioara atât prin pasajele descriptive cât si prin cele narative, care fac poezia mai usor de descifrat. G. Calinescu sustine ca de fapt aici exista ermetismul autentic al poeziilor lui Barbu, pentru ca se bazeaza pe simboluri, cel din Joc secund nefiind decât un ermetism de " dificultate filologica ", tinând de o sintaxa poetica dificila. Poeziile amintite se învârtesc, metaforic vorbind, pe ideea " nuntii " înteleasa ca patrundere în miracolul creatiei universale. Oul dogmatic este chiar un simbol al misterului " nuntii ", pentru ca în structura lui duala se reprezinta lumea dinaintea nuntirii, creatia de dinaintea Genezei. Banalul ou demonstreaza ca "marunte lumi pastreaza dogma", ca macrocosmosul se repeta în microcosmos. De aceea el este facut sa devina obiect de contemplatie. Vazut în lumina soarelui, oul releva însasi esenta universului, imaginea eterna a increatului. În Ritmuri pentru nuntile necesare se evoca trei ca de cunoastere: prin eros ( sau senzuala), reprezentata astral prin Venus, prin ratiune, având simbol pe Mercur, si prin contemplatie poetica, care e tutelata de Soare. Fiecare experienta este o "nunta", adica o comuniune cu esenta lumii, dar prin primele doua contopirea nu este perfecta. Senzatiile permit numai un contact fulgerant , iar intelectul ignora, pentru a face operatiile proprii cunoasterii logice, conditia fundamentala a universului, care este devenire continua. Aspiratia spre absolut se împlineste doar prin atingerea contemplatiei poetice, prin viziunea directa a principiului universal. În termeni mai simpli,poezia pune problema raportului dintre cunoasterea logica si cea metaforica asa cum o pusese si Blaga în’ Eu nu strivesc corola de minuni a lumii’. În Uvedenrode pe aceeasi tema a nuntii e reluata într-un material poetic, ideea erosului ca încercare esuata de cunoastere. Titlul, inventat de poet, defineste un spatiu de cosmar, "o râpa a gasteropodelor ", reprezentare a purei vieti vegetative. Faza de tranzitie este de o puternica originalitate, derutanta pentru cititor, caruia i se solicita un efort mult mai mare decât de obicei pentru sesizarea semnificatiilor, a viziunii ample închise în imaginile concrete ale poemului. Limbajul este dens, termenii neobisnuiti, multi neologistici sau rari. Este un ultim pas pâna la concentrarea extrema a expresiei din ciclul Joc secund. În seria de poezii din Joc secund, orientarile fundamentale ramân cele doua, mai mult întâlnite spre prinderea sensului lumii ascuns de aparente, de fenomene sau dimpotriva, spre fenomenalitatea imediata în care se intuieste esenta lumii. Din aceasta perspectiva ciclul are doua texte care pot fi socotite arte poetice: cel intitulat chiar Joc secund (sau Din ceas dedus) si Timbru. Joc secund impresioneaza mai întâi printr-o sonoritate impecabila, adevarata "muzica a formelor în zbor ", dar nu - si dezvaluie sensul de la prima lectura. Dupa însasi marturisirea poetului " poezia este lumea purificata în oglinda( deci reflectare a figurii spiritului nostru) act clar de narcisism (de autoiubire deci de autocunoastere), semn al mintii (deci act intelectual, un sentiment, afectivitate lirica) ". Ideea fundamentala în acesta poezie este ca arta e un joc secund, mai pur, realitate sublimata, care porneste din viata, dintr-o traire, dar nu se confunda cu viata, constituindu-se ca un univers secund, posibil. Acest univers se ridica pe anularea, pe " înecarea" celuilalt, nu e, cu alte cuvinte, o copie a lui, ci are un sens propriu, intern, care - l justifica. Daca lumea reala exista sub zenit, în obiectivitate, poezia traieste sub semnul nadirului, în reflectare. Poetul transpune oglindirea din constiinta sa în melodia cuvintelor, ascunzând în ele cântecul lui - creatia, asemenea marii care îsi ascunde cântecul ei sub clopotele verzi ale meduzelor. În poezia Timbru , privirea poetului e fixata pe suprafata lumii, nu dincolo de ea fascinat într-atât de lucruri (de piatra, de huma, de unda marii ) , încât le atribuie o viata sufleteasca. Cum ele sunt mute, poezia este aceea care ar trebui sa le exprime, ceea ce presupune, pentru poet, o comunicare simpatetica cu ele, identificarea (atitudinea e diametral opusa aceleia din Joc secund). Poezia postulata acum nu mai e concentrare de esente, ci "un cântec încapator", capabil sa cuprinda diversitatea infinita a lucrurilor, un imn de lauda a creatiei cosmice asemanator aceluia pe care conform traditiei biblice, l-ar fi intonat în paradis îngerii, când Dumnezeu a creat-o pe Eva din coasta lui Adam. Intr-un articol polemic indreptat impotriva lui Lovinescu, Barbu afirma ca eticheta ‘modernismului’, aplicata literaturii este ‘improprie’, iar atribuita unui poet , ea este ‘de-a dreptul o ocara’ caci orice incercare si rafinare a liricului, susceptibile de a fi etichetate ca ‘moderniste’, nu sunt decat ‘recastigarea prin cel mai recules act de amintire a unui sens pierdut de frumusete ‘- deci intentii de recuperare a modelului poetic orfic. Ca si in cazul altor individualitati creatoar puternice, Ion Barbu nu gaseste adecvata incercarea criticilor de a afilia pooezia unui curent sau scoli literare, cu atat mai mult cu cat el isi instituie singur ‘programele’-de fapt etapele prin care creatia sa trece. Poezia barbiana este, fara indoiala, conectata la marea tendinta a ‘dezumanizarii artei’ manifestata in poezia europeana in prima jumatate a secolului trecut Mallarme si Valery. Elimina poezie a faptului uman si anecdotic, opacizarea sensurilor textului, in incercarea de a face din poezie un discurs autoreferential, un ‘joc’ pur, fara legatura cu lumea reala si accesibil doar celor alesi, precum si schimbarea radicala a statutului eului liric-prin epurarea vocii lirice de subiectivitate si a discursului poetic de confesie si prin instaurarea in centrul discursului a unei voci impersonale, oraculare – sunt evenimente petrecute in lirica modernismului tarziu ‘radical’ detectabile si in poezia lui Barbu. In ceea ce priveste similitudinile dintre poetica barbiana si cea a marilor sai confrati romani ‘modernisti’ (Blaga, Bacovia, Arghezi), e evidenta singularitatea formulei lirice barbiene, adeseori subliniata polemic in chiar unele artocole doctrinare (v. Poetica domnului Arghezi). Poet ‘ fara precursori si fara urmasi’, tocmai datorita unei ‘formule lirice dintre cele mai orgolioase’, Barbu e un modernist ce intrupeaza chiar punctul de varf – si pri el, impasul – modernismului, anticipand, asa cum intuieste Ioana Em. Petrescu, o moua poetica, cea a postmodernismului, de finit de autoarea cartii Ion Barbu si poetica postmodernismului ca ‘noua antropologie’ nascuta la confluenta artei cu descoperirile stiintelor secolului XX. Daca intr-o prima etapa a sa, modernismul moderat lovinescian reclama poeziei romanesti ‘sincronizarea’ cu rafinatele modele lirice occidentale, ca modalitate de depasire a ruralismului si militantismului samanatorist, modernismul barbian presupune instituirea, prin poezie, a unor cosmosuri probabile, in ‘limbajul eliptic al teoremelor’ : ‘Suntem, marturisea poetul, urmasii lui Einstein si Euclid in imaginarea de universuri abstracte, (dezantropomorfizarea artei, transcederea individualului in transindividual) fata trebuie sa facem si noi (…) concurenta demiurgului in imaginarea unei lumi probabile. Pentru aceasta, visul e o noua sursa de inspiratie. Ca si in geometrie, inteleg prin poezie o anumita simbolica pentru reprezentarea formelor posibile de existenta. Domeniul visului este larg si intotdeauna interesant de explorat. In felul acesta inteleg suprarealismul care devine infrarealism’. Interviu cu Ion Valerian) PE URMELE LUI BARBU 2. Organizarea conţinutului Încă de la început, ne-am propus să-i cunoaştem pe Ion Barbu – poetul – şi pe Dan Barbilian –matematicianul- din perspectiva oamenilor de cultură ai vremii. Astfel, am creat secţiunea dedicată amintirilor despre Ion Barbu depănate de patru personalităţi: Gerda Barbilian, Tudor Vianu, colegul din copilărie şi cel care l-a determinat să aştearnă pe pagină primele rânduri, G.Călinescu şi Vladimir Streinu, criticii literari apropiaţi poetului. Conferinţa Naţională de Învăţământ Virtual, ediţia a V-a, 2007 2 Figura 1. Pagina principală Pentru a-i înţelege cu adevărat personalitatea atât de complexă, am recurs şi la evocarea cronologică a lucrărilor sale: publicaţii, interviuri sau critici redactate. Nu am omis tratatele de matematică, intervenţiile din Gazeta Matematică sau din alte reviste de specialitate. Căutarea nu s-a dovedit a fi deloc uşoara de aceea am inclus toate titlurile în secţiunea referinţe. O secţiune specială o reprezintă jurnalul în care pot fi găsite lucrări ale matematicianului sau eseuri şi interpretări originale ale poeziei sale. Jurnalul cuprinde fragmete din Indreptarul Metodic al Cursului de Geometrie precum şi o demonstraţie de rezolvare matematică susţinută de Dan Barbilian [1]. Regulile expuse uimesc prin simplitatea şi importanţa anumitor paşi care trebuie respectaţi. Interferenţa matematicii cu celelalte stiinţe sau criteriile rezolvării unei probleme de matematică ni s-au părut foarte apropiate de modul în care abordăm astăzi găsirea soluţiei unei probleme prin rezolvare algoritmiă. În secţiunea jurnal, am îndrăznit să ne prezentăm şi ca autori prin câteva exerciţii de analiză şi critică literară. Această secţiune este deschisă tuturor celor care vor dori să colaboreze cu creaţii proprii pe acest subiect. Figura 2. Elemente de design 3. Elemente de design Conferinţa Naţională de Învăţământ Virtual, ediţia a V-a, 2007 3 La realizarea site-ului, am ales câteva dintre simbolurile geometrice emblematice pentru subiectul nostru: Cercul -văzut ca simbol al purităţii, ovalul văzut ca o sferă greşită şi altele. Ca element de culoare predomină albastrul deoarece, în opinia noastră, sugerează nemărginirea -posibilitatea de a aduce în prim-planul cunoaşterii ceva nou. În secţiunea dedicată mărturiilor conteporanilor, am recurs la un element de tip puzzle, într-un un sens figurativ, ca amestec de perspective eterogene într-un joc secund care să scoată la iveală personalitatea poetului matematician Ion Barbu. Figura 3. Secţiunea jurnal 4. Concluzii Lucrând la acest proiect, am pătruns mai mult în tainele universului barbi(li)an atât în domeniul matematicii, cât şi în cel al poeziei; am învăţat mai multe elemente de programare web şi ne-am consolidat deprinderile de lucru în grup. În documentarea prilejuită de realizarea acestei lucrări, am aflat ca Ion Barbu a studiat şi în şcoala noastră; acest fapt ne-a apropiat şi, în acelaşi timp, ne-a dat curajul să pornim pe urmele lui. 5. Din operă La final, sfaturi de urmat în rezolvarea problemelor, în formularea matematicianului Dan Barbilian [1]: • Dacă studentul întrevede mai multe căi de rezolvare a unei probleme o va alege pe cea mai scurtă. • Înainte de redactarea soluţiei problemei e bine ca studentul să-şi întocmească un plan scurt de rezolvare. Un asemenea plan (supus însă modificărilor, pe măsura dificultăţilor întâlnite, când problema nu intră într-un tip cunoscut) poate precede chiar atacarea problemei. Şi câteva versuri din poezia Grup pe care o considerăm reprezentativă pentru simbioza dintre matematică şi poezie (o încercare de interpretare a acesteia se află chiar în secţiunea jurnal a site-ului): E temniţa în ars, nedemn pământ, De ziuă, fânul razelor înşeală; Dar capetele noastre, dacă sunt, Ovaluri stau, de var, ca o greşeală. Conferinţa Naţională de Învăţământ Virtual, ediţia a V-a, 2007 4 6. Referinţe bibliografice [1] D. Barbilian, Algebră, Editura Didactică şi Pedagogică, Bucureşti, 1985 [2] G. Barbilian, Ion Barbu-pagini inedite, Editura Albatros, Bucureşti, 1984 [3] I. Barbu, Ochean, Editura pentru literatură, Bucureşti, 1964 [4] N. Manolescu, Metamorfozele poeziei, E.P.L., Bucureşti, 1968, p.103 [5] S. Marcus, Întâlnirea extremelor, Editura Paralela 45, 2005 [6] S. Marcus, Paradigme universale, Editura Paralela 45, 2005 [7] M. Scarlat, Ion Barbu-poezie şi deziderat, Editura Albatros, Bucureşti, 1981 [8] T. Vianu, Ion Barbu, Editura pentru literatură, Bucureşti, 1965 BARBU SI POEZIA CARE NU SE INTELEGE Cind, in 1934, intr-un capitol dedicat „bolilor literare“, N. Iorga evalua Joc secund la nivelul unor „versuri de un neinteligibil absolut“, lucrurile pareau evidente in privinta receptarii lui Ion Barbu: un mare poet, neinteles de un istoric literar tendentios. In fond, un alt capitol al lui Iorga din a sa Istorie a literaturii romanesti contemporane se intitula, combativ si justitiar, Lupta cu modernismul, iar „ciudateniile“ intunecate ale lui Ion Barbu (alaturi de productiile „perverse“ ale lui Macedonski, de cele „scirbos-ordinare“ ale lui Arghezi si de cele „bolnave“ ale lui Blaga) nu aveau cum sa razbeasca in lumina si curatenia canonului etic promovat de un istoric literar pasunist. Dupa „marile inaltimi filozofice ale debutului“, Barbu se prabusea in obscuritatea unei literaturi pe cit de triviale, pe atit de incomprehensibile. Asemenea afirmatii stirnesc si astazi frisoane de ris sau mirare: amuzati ori iritati, privim cu indreptatita condescendenta cum literatura vazuta de Iorga se sufoca in chingile unei morale de tribunal judetean. La urma urmei, cine mai poate folosi judecata lui Iorga ca punct credibil de plecare pentru o discutie pe tema (in)inteligibilitatii poeziei lui Ion Barbu, cind critica literara a decantat deja calitatile „pure“ ale liricii barbiene, garantindu-i autorului accesul la eternitatea canonica? De la „momentele“ fixate de Aderca in Viata literara (1927) si pina la „etapele“ monografiei lui Vianu din 1935; de la interpretarea filozofica a poeziei Joc secund, batuta in cuie de Calinescu in 1941, si pina la cea numerologica a volumului Joc secund, promovata de Serban Foarta in 1980, totul pare sa fi fost atit de bine, de clar si de definitiv spus in legatura cu versurile barbiene, incit cititorului nu-i ramine decit sa se convinga singur ca are sub ochi un poet confortabil de inteles, din moment ce se lasa atit de limpede explicat. In realitate, lucrurile stau altfel. Elevii si studentii, chinuiti in manuale sau la seminarii cu poezii ca Riga Crypto… sau Oul dogmatic, au mari probleme cu receptarea si interpretarea liricii lui Ion Barbu: cind nu repeta din memorie afirmatiile criticii literare, ei trivializeaza continutul poemelor, pentru a gasi o minima modalitate de a si-l apropia. Intr-o asemenea situatie, a gindi ca Barbu scrie o poezie cu melci, oua, pauni si bureti este mult mai onest si mai profitabil decit a repeta ca „azurul“ inseamna „gratuitate“, iar „nadirul“ e „sublimare prin retorsiune“. Cit despre profesorii de liceu si de facultate (care completeaza segmentul cititorilor „fortati“ de autoritatea canonului sa-l interpreteze pe Barbu), ei prefera sa se lupte cu inabilitatile sincere ale auditoriului decit sa-si chestioneze certitudinile sedimentate de ani de rutina mentala si lectura mecanica: Ion Barbu este un poet „pur“, „ermetic“, „obscur“, „balcanic“ si, in consecinta (sic!), valoros, deci „un mare poet“. Stinjenitoare prin simplitate si incomoda prin rezultate, problema elementara a (in)inteligibilitatii nici nu se mai pune. Sau, mai direct spus, daca atita lume importanta a rostit atitea adevaruri despre versurile lui Ion Barbu, cum ar putea fi ele de neinteles? Si totusi, Iorga avea dreptate, chiar daca din alte motive. La intersectia dintre plurivalenta sensurilor (pe care le contine sau le degaja) si etanseitatea comunicarii (pe care o presupune sau o intentioneaza), poezia lui Ion Barbu ramine incomprehensibila. Chiar recursul la etichetele preferate ale criticii literare („ermetism“, „obscuritate“ si „poezie pura“) indica faptul ca distinctia dintre complexitate semantica si lipsa de inteles se dovedeste greu de precizat. Intrata in staza de incapacitate comunicationala, lirica lui Ion Barbu iradiaza doar o suma fixa de simboluri aride, oricum decodate pina la tocire de marile exegeze. Din acest proces de sufocare mutuala, textul iese sifonat, iar publicul sastisit; doar autorul si critica dau bine, ambele cu orgoliile magulite de o posteritate canonica in care intra, brat la brat, printre „formele posibile“ si „spatiile curbe ale versurilor“. Paradoxal, in absenta elementului comunicational (raportul autor-text-cititor nu mai este negociat, ci dictat sub forma unui bruiaj fonic, lexical si morfo-sintactic supraincarcat semantic), bogatia sau sofisticarea sensurilor conduce la o lipsa a intelesului; inflexibile in greutatea lor semantica, versurile se aud, dar nu se mai inteleg. Mai exact, e ca si cum cititorului i s-ar pune in fata un manual de simboluri (termenii poeziei) gata descifrate de specialisti (criticii si istoricii literari) spre satisfactia initiatorului criptic (autorul). Placerea interpretarii este castrata (observatia lui Barbu despre poezia lui Arghezi i se potriveste, de fapt, celui dintii!), analiza devine rutiniera, plictisitoare si, in ultima instanta, versurile nu mai spun nimic nimanui. De ce este, asadar, important a raspunde la intrebarea: „Este Ion Barbu un poet inteligibil“? Nu atit pentru a stabili un arc peste timp cu eticismul patriotic al lui Iorga, cit pentru a descoperi daca nu cumva in cazul lui Barbu, mai mult decit in cel al oricarui alt poet (inclusiv al dadaistului Tzara), aceasta e prima (si ultima) exigenta a apropierii de text. In ce masura intelegerea unui text poetic conditioneaza analiza si interpretarea ramine totusi o problema cu geometrie variabila, careia teoria literara moderna si postmoderna i-au subliniat deopotriva puterea si fragilitatea, validitatea si inoperanta. Daca Ion Barbu e socotit un autor „ermetic“, atunci inaccesibilitatea limbajului si plurivalenta semantica devin coordonate obligatorii ale versurilor. A nu „intelege“ poezia, in acest caz, echivaleaza cu a nu cunoaste anumite cuvinte ori sintagme si a fi deranjat de ambiguitatea altora. Pe un poem ca Isarlik, sintem siliti sa bijbiim printre sensurile multiple ale „Dunarii turcesti“ sau ale „mijlocului de Rau si Bun“, in timp ce, pe Joc secund, dictionarul e uneori necesar pentru a explica termeni ca „nadir“. Sa alegem ca exemplu prima strofa din Isarlik: „La vreo Dunare turceasca/ Pe ses vested, cu tutun/ La mijloc de Rau si Bun/ Pin’ la cer fringindu-si treapta,/ Trebuie sa infloreasca:/ Alba/ Dreapta/ Isarlik!“. O lectura de intimpinare, neprejudiciata de contributiile criticii, ridica aproape la fiecare termen intrebari legate de sens si coerenta; in ciuda aparentei de fluenta si inteles (date de falsa narativitate si logica muzicala a versurilor, compuse din „sonuri“ mai degraba decit din „cuvinte“ si din „imagini fonice“, mai degraba decit din „concepte“), strofa nu are sens si nu se leaga decit daca cititorul crede, ca marea majoritate a criticilor, ca simbolul este totuna cu sensul! (Surprinzator rezultat al jocului dintre „sonurile“ care nu comunica si conceptele care semnifica fara a exista!) Daca lucrurile ar sta astfel, atunci intrebarile „prime“ ar disparea (care ses? de ce „vested“? de ce „tutun“? care „treapta“? de ce „frinta“? de ce „trebuie“ sa infloreasca? de ce si alba, si dreapta? ce este Isarlik? etc.), iar simbolurile ar genera limbajul „secund“ al poeziei, instaurat ca sens, dar descalificat ca mijloc de comunicare. In loc sa comunice si apoi sa semnifice, poezia ar fi alcatuita dintr-o insiruire de semnificari, rupte in mod arbitrar de orice referent. De aceea descifrarea „sensului“ (adica a simbolurilor) este posibila, cu precadere prin consultarea „marilor dictionare“ (Vianu, Calinescu, Piru, Crohmalniceanu), dar gasirea „intelesului“ (adica a nivelului elementar al comunicarii cuvintelor, individual si in vecinatati) e mai dificila chiar si decit in cazul lui Urmuz. Sintetizind, e mai usor (si mai autosuficient) sa decodam IsarlikHisarlik-Troia lui Schlieman sau alb-albedo-alchimie, decit sa spunem „Alba/ Dreapta/ Isarlik!“ – care poate nu inseamna nimic, iar semnul exclamarii nu are ce cauta acolo. Din aceste considerente, ar trebui sa ne intrebam cu mai multa severitate de ce Urmuz e considerat aproape intotdeauna un autor „absurd“ si „lipsit de sens“, iar Ion Barbu unul „ermetic“ si „plin de sens“. Daca Ion Barbu e socotit „obscur“ in lirica sa, atunci renuntarea la functia referentiala si comunicativa a limbajului se transforma in reguli de constructie poetica. In aceasta situatie, conteaza mai putin ca versurile nu au sens (sau au prea multe), din moment ce nu trebuie sa comunice nimic cititorului, in afara, poate, de a se comunica pe ele insele. Ce-i drept, disonanta si ruptura poetilor „obscuri“ (tip Baudelaire, Eliot sau Wallace Stevens) nu se prea intilnesc in plenitudinea si rotunjimea sonora a strofelor lui Barbu (a se vedea si contributia lui Eugen Negrici – Cit de moderna e literatura moderna, din Romania literara nr. 12/1995), dar nici dezinvoltura criticii de a identifica sensuri, nici dificultatea cititorului de a intelege ce spun versurile nu scad pentru atit. In fine, daca lui Ion Barbu i se atribuie calificativul de „poet pur“, atunci „puritatea“ sa ar putea fi echivalata cu una (sau mai multe) din urmatoarele variante: estetismul in sine (in versiune Poe, cu aproximarile sale din The Poetic Principle); definirea poeziei ca scop in sine (in ton cu teoria lui Baudelaire); autonomizarea lingvistica totala a versurilor (asa cum si-ar fi dorit Mallarmé); definirea poeziei prin izolarea de orice, mai putin de propria ei esenta (in linia promovata – si apoi abandonata – de Valéry). Din cele patru mari utopii poetice ale sfirsitului de secol 19, ultima pare si cea mai interesanta, in pretentia ei (de sorginte simbolista) ca efectul poetic ar fi similar cu efectul muzicii asupra sistemului nervos. Daca „puritatea“ lui Barbu e totuna cu a lui Valéry, atunci s-ar putea spune ca poezia celui dintii are asupra cititorului acelasi efect pe care l-ar avea o simfonie de Beethoven sau o balada rap de Puff Daddy. „Extaza“ lirica astfel obtinuta ii poate sensibiliza chiar si pe cei mai refractari: „Poezia pura este, desigur, un lucru foarte frumos. Dar ea are un mic pacat: nu exista“ (Eugen Ionescu – Paul Valéry. Hermetismul si poezia pura, in Romania literara nr. 44/1932). Poate „muzicala“, poate „esentiala“, poate autocentrata si autodeterminata, poezia lui Ion Barbu este ininteligibila nu din cauza „puritatii“ sale (prea ridicate pentru un public nepriceput sau ignorant, ce prefera sa inoate in epoca prin viscozitatea „mucegaiurilor“ argheziene), ci din cauza incapacitatii sale (si a autorului ei) de a comunica vreun inteles. In falia saussuriana dintre concept si imagine fonica, dintre semnificare si comunicare, Ion Barbu si-a inscris propriul arbitrar al semnului poetic pe cit de ingenios si de irepetabil, pe atit de neatractiv si de sterp. Daca „Isarlik“, de exemplu, inseamna „Troia“ este pentru ca noi (laolalta cu analiticul Crohmalniceanu sau ironicul Foarta) admitem consensual (si mecanic) ca asta trebuie sa insemne. De fapt, ca si la Urmuz, dar mult mai rigid si mai nesugestiv, „Isarlik“ ar putea foarte bine sa insemne si altceva (sa zicem, o asezare „bazata pe calcule si probabilitati“), fara ca satisfactia poetului de a-si vedea publicul luptindu-se sa rezolve problemele matematicii semantice sa fie diminuata. Orgoliul literar al lui Ion Barbu (manifest in convorbirile cu Aderca sau Valerian, dar si in polemica sustinuta cu Arghezi), ca si pretentia sa dictatoriala de a explica totul (prin poezie) fara a spune nimic (in poezie) conduc versurile deopotriva spre unicitate istorica si izolare de cititor. Nisa autohtona in care Ion Barbu si-a inscris poezia este una strategica: neimitind si neimitabila, ea ii asigura autorului accesul (si instalarea) intr-o posteritate canonica perpetua; in acelasi timp, celebritatea atemporala a scriitorului are un pret local destul de ridicat, platit in intraductibilitate, sacrificarea interesului cititorului si extenuarea placerii lecturii. Paradoxal, poate ca a admite ca Ion Barbu este un poet ininteligibil (si a hotari a nu-l mai diseca o vreme in scoli si facultati) ar fi primul pas pe calea revigorarii unei lirici suficiente siesi, autorului ei si amatorilor de osanale fara discernamint. Ioana Em. Petrescu, Ion Barbu şi poetica postmodernismului Categorie: Jurnal de carte Autor: Foaia transilvană Data: 16.12.2009 Ora: 08:43 Ioana Em. Petrescu, Ion Barbu şi poetica postmodernismului, ediţie îngrijită, addenda şi notă asupra ediţiei de Ioana Bot şi Ligia Tudurachi, Cluj-Napoca, Editura Casa Cărţii de Ştiinţă, 2006, 302 pp. Autor recenzie: Silviu Mihăilă, masterand Studii Literare Româneşti, Facultatea de Litere, An II Studiul Ioanei Em. Petrescu investighează universul barbian ca expresie a unei creaţii singulare ce îşi găseşte fundamentarea în resemantizarea limbajului poetic: ,,rod al unei mutaţii fundamentale a modelului general al gândirii.” Mutaţia pe care noua epistemă o presupune constă - în accepţia Ioanei Em. Petrescu - ,,în abandonarea modelului cultural antropocentric şi individualist constituit în Renaştere, precum şi a conceptului clasic de ştiinţificitate”. Noul concept de ştiinţificitate - ilustrat prin geometriile neuclidiene (resping valoarea datului empiric), prin teoria relativităţii (desfiinţează categoriile de timp şi spaţiu absolut cât şi conceptul de simultaneitate, regândeşte noţiunea de masă) şi, în special, prin fizica cuantică (redefineşte relaţia materieenergie) - anunţă o nouă ,,realitate ştiinţifică” care se instituie şi care face trecerea de la poncifele teoriilor mimetice la ,,conceperea operei de artă ca model şi a artei ca sistem modelator.” Prin urmare, noua ,,realitate ştiinţifică” conturează o nouă imagine a lumii formată ,,dintr-o ţesătură de evenimente interrelaţionate” ce foloseşte conceptul şi se supune la obiect, căci, noul raţionalism se va îndrepta vădit înspre o redefinire polemică a conceptelor filozofice faţă de structuralism; încercând, aşadar, să soluţioneze criza modernismului: prin încercarea de restructurare a categoriei individualului şi prin ,,dinamizarea conceptelor”, numită de Jacques Derrida deconstrucţie, adică, ,,în manieră nonhegeliană […] sub forma unui pluralism în care contrariile coexistă complementar, fără a mai ajunge la momentul rezolvării logice prin sinteză.” Pentru Ioana Em. Petrescu, Ion Barbu este un reprezentant al unei astfel de poetici ,,transindividuale şi nonantropomorfe” specifică noii ,,realităţi ştiinţifice”: umanismul matematic. Spre deosebire de exegezele consacrate care îl aşează, cu predilecţie, pe Ion Barbu între poeţii modernişti majori şi a cărui poetică e catalogată - într-o manieră clişeizată - drept ermetică, obscură şi încifrată, Ioana Em. Petrescu îl citeşte într-o grilă nouă de lectură, atribuindu-i un nou cod poetic şi situându-l mai aproape de postmodernism; poetul depăşeşte, în viziunea exegetei, sfera modelului cultural modernist, vestind, în fond, o nouă paradigmă. Aşa cum teoretizează Ioana Em. Petrescu modernismul şi postmodernismul în Modernism. Postmodernism. O ipoteză (Cluj-Napoca, Editura Casa Cărţii de Ştiinţă, 2003), cele două modele culturale coexistă, postmodernismul nu apare ca o reacţie împotriva modernismului, ci îl continuă; tot astfel, şi opera lui Ion Barbu, exegetei i se dezvăluie ca o evoluţie dinspre modernism spre postmodernism prin introducerea lirismului absolut - adică o artă nonmimetică, nonfigurativă şi ,,o poezie înţeleasă ca o mare senzualitate […] nouă veşnic şi multiplă ca feţele felurite ale creaţiei” -, şi cu precădere, a infrarealismului care are drept obiect al artei ,,increatul cosmic” şi care defineşte ,,componenta iniţiatică prin care transindividualul nu mai infirmă (ca-n modernism) individualul, ci îl transcende integrându-l, dându-i adică funcţia de holomer pe care […] postmodernismul i-o atribuie.” O dată cu această plasare a operei barbiene de către exegetă la sfârşit de modernism - început de postmodernism, într-un punct terminus de criză, realitatea poetică - în scrierile lui Ion Barbu - se construieşte ca o sinteză între nou şi vetust, prefigurând modificările limbajului poetic şi a figurilor semantice asupra cărora noua paradigmă se interogase. Urmărind o filozofie deconstructivistă - reunificarea paradigmei ştiinţifice cu cea umanistă şi o reconsiderare a categoriei individualului ca subiect cunoscător, studiul Ioanei Em. Petrescu tematizează o nouă antropologie, un nou antropomorfism ce sunt oglindite în opera lui Ion Barbu considerat drept exponent al unei noi episteme. a. Arhitectura volumului Joc secund Un volum de poezii este o operă organică, ale cărei componente comunică în subtext nu doar prin conexiunile construite, imprimate de autor, ci şi prin corespondenţele interioare, neelaborate, ce se stabilesc de la sine. Există o relaţie activă între poezii în ansamblul lor, ca şi între diferitele nivele de semnificaţie ale acestora, întreţinută atât de amprenta psihică lăsată inconştient de autor (datorită obsesiilor, disponibilităţilor spirituale, experienţelor sale), cât şi de raporturile şi jocurile semantice antrenate de ordinea subterană a textului. Cititorul, cu propriile-i date spirituale, adaugă la rândul lui noi sensuri acestora, amplificând spectrul de înţelesuri ale substanţei poetice. De aceea e necesar ca şi volumul Joc secund să fie judecat în întregul lui ca un tot unitar, ca un organism viu. Ion Barbu a relevat în mai multe rânduri faptul că volumul Joc secund are o arhitectură meticulos elaborată, incitându-şi cititorii spre descifrarea - deloc facilă - a acesteia. În vederea publicării lor în volum, Barbu a selectat doar o parte din poeziile sale, multora aducându-le modificări însemnate, începând chiar cu titlurile lor: "Volumul meu (o "selecţie", nu o "culegere"; nici jumătate măcar din ce am scris) apare înainte de Crăciun. Dar gestaţia lui a fost lungă; greutatea alegerii, mare; punerea la punct teribilă." Scrise în sensul purificării din ce în ce mai accentuate a lirismului de obiectual şi narativ, cele trei cicluri sunt dispuse în volumul Joc secund în ordine în general invers cronologică. Debutând cu două "ars poetica", ciclul Joc secund propune şi chiar întruchipează o adevărată "ars vivendi" aspirând spre absolut, a cărei încununare pare a fi o transcendere a dimensiunilor umanului ("-ştiu drumul Slăbitelor Feţe"), de o altă calitate decât extazul provocat prin droguri ("ştiu plânsul apos din eter"), care poartă mai mult pecetea umanului, trăire deşi intensă, diluată spiritual şi nedetaşată încă de sentimentalism. Acest Edict final e pregătit prin diferitele viziuni ale divinului încercate şi propuse de fiecare poezie. Aflată la mijlocul ciclului şi constituind într-un anume fel centrul acestuia, poezia Lemn sfânt invită la dezvăluirea şi perceperea vieţii divinităţii christice sub vălul de "praf", de aparenţe şi deformări, ce o acoperă. Ciclul Uvedenrode construieşte, pe sugestii aparţinând unor registre foarte diferite (muzical, erotic, din filosofia gnostică), diverse ritualuri iniţiatice pulsând de tensiunea aspiraţiei spre nuntirea cosmică. În final, ciclul Isarlîk dezvăluie valenţele spirituale ocultate de aparenţele pestriţe ale balcanismului; ele apar fie în situaţii-limită (asceză sau nebunie), fie chiar în trăirea obişnuită în cetatea "ruptă din coastă de soare", dintr-o comunicare mediată cu celestul. Ciclul Isarlîk - şi volumul Joc secund - se încheie cu o invitaţie de reiterare a experienţelor spirituale propuse la început (Încheiere). Armonia şi rigoarea construcţiei volumului Joc secund poate face mai curând obiectul admiraţiei decât al analizei foarte precise, care de multe ori nu face decât să se îndepărteze de sensurile reale, diluându-le farmecul şi forţa interioară. Sus b. Simboluri matematice în poezia lui Ion Barbu i. Simboluri numerice Prezenţa unor elemente ale filosofiei pitagoreice în construirea unor semnificaţii şi simboluri poetice este recunoscută explicit de Ion Barbu. Principiul fundamental al pitagorismului "Totul este rânduit după număr" - a avut un răsunet pregnant de-a lungul întregii istorii culturale şi a revenit într-un mod surprinzător în atenţia ştiinţei moderne. Interesul lui Ion Barbu, deopotrivă de entuziast, pentru Grecia antică şi pentru ştiinţa modernă a determinat în mod inerent configurarea în poezia sa a unor sugestii ce-şi au suportul în filosofia matematicii. Ca şi filosofia platonică sau pitagoreică, poezia barbiană atribuie numărului puterea de a crea consonanţă între sufletele individuale şi Sufletul lumii. În mod implicit sau explicit, în aproape toate poeziile este desfăşurată o adevărată mistică a numerelor, cu semnificaţii adesea foarte încifrate, mobilizând asociaţii de multe ori foarte rafinate şi erudite. ii. Simboluri algebrice şi geometrice Termenii matematici, prin excelenţă denotativi, univoci, fiind transferaţi în limbajul poetic, devin polisemantici, determinând în acelaşi timp conturarea unor sensuri noi şi pentru alţi termeni. Astfel, termenii ce desemnează operaţiile şi relaţiile pur matematice (însumare, divizare, conjugare, egalitate etc.) realizează, prin translaţie de sens, conexiunile între simboluri, generând un întreg lanţ de deturnări semantice. În felul acesta, în mod paradoxal, sugestiile cele mai complexe se obţin cu ajutorul unor termeni care în mod obişnuit au un înţeles foarte precis. Rolul figurilor geometrice este văzut de Barbu în spiritul matematicienilor moderni: "de a fixa ideile, fără a participa esenţial la ţesătura internă a raţionamentului". Figură geometrică de o simplitate extremă, triunghiul ilustrează simbolic tentativa de desăvârşire, armonie şi ordine (Grup). "Eptagonul cu vârfuri" (Încheiere), ce nu poate fi construit cu rigla şi compasul, pus pe ultima filă a volumului Joc secund, primeşte calitatea de simbol al plenitudinii existenţei. Structura matematică de grup dă titlul unei poezii în care unii comentatori decelează o serie de elemente cu corespondenţe matematice. Aceste corespondenţe nu sunt, însă, unele de primă instanţă, la îndemâna unei percepţii obişnuite care riscă să dea explicaţii banale şi vulgarizatoare. Sus c. Constelaţia simbolurilor Selectate şi conexate cu intenţia de a sugera o "cuprindere spirituală cât mai mare", simbolurile poetice barbiene generează o adevărată "constelaţie" de sensuri, ilustrând la modul ideal perspectiva antropologică a lui Gilbert Durand: "Simbolurile seamănă cu o constelaţie pentru că sunt dezvoltări ale unei teme arhetipale identice, pentru că sunt variaţiuni pe un arhetip." Trei dintre simbolurile cu o mare recurenţă în poezia lui Ion Barbu sunt soarele, nunta şi oglinda. Aspiraţia spre cunoaştere, spre absolut e configurată ca o fascinaţie solară, ca o ieşire din sine; împlinirea, desăvîrşirea acestui elan, acestei sete e imaginată ca o nuntă cosmică. Oglinda este simbolul confruntării cu propriul eu, imagine necomplezentă care uneori devine insuportabilă, determinând fracturi de destin. Imaginarul poetic barbian este saturat de simboluri extrase din zone foarte diferite ale căror arii de semnificaţii interferează; este generată astfel o reţea subtilă de sensuri stratificate, a căror decodificare nu poate fi niciodată exhaustivă. a. Etapa parnasiană Poeziile de debut ale lui Ion Barbu, publicate în revista "Sburătorul", au fost etichetate dintru început de critică drept parnasiene datorită predominanţei formelor prozodice fixe, a imaginilor puternic vizuale şi a motivelor istorico-mitice. Renegându-le ulterior valoarea artistică, autorul lor atrage atenţia că parnasianismul strict se regăseşte mai mult în forma acestor poezii. Axa creaţiei barbiene în această primă etapă va fi acea viziune nietzscheeană a celor două impulsuri contrarii, apolinic-dionisiac, caracteristice spiritului Greciei antice de care Barbu a fost atras în mod constant. Universul poetic se configurează dintr-o lume proiectată în arhaic şi mitic, cu ecouri prelungi în timp, ce aspiră cu fervoare spre absolut, spre "Înalta Cumpănă" sau, dimpotrivă, năzuieşte să pătrundă în "fremătătoarea Orgie", în "vitala Histerie". Uneori cele două aspiraţii apar îmbinate, prefigurându-se, astfel, conceptul de "nuntă" din volumul Joc secund. Patosul dionisiac, chiar dacă îndreptat exclusiv spre teluric, poate în mod paradoxal deschide porţi spre celest pentru că face posibilă descoperirea ritmurilor cosmice care ancorează în timp, dar şi desprind de "timpuri" (Elan). Atracţia teluricului şi chiar a thanaticului ("Îmi însuşesc veşmântul acelor care mor") nu e o dorinţă de aneantizare, ci o aspiraţie spre sensuri noi, de natură să revitalizeze spiritul. Prin câteva poeme concepute pornind de la imagini alegorice, Barbu extinde destinul dramatic inerent dualismului apolinic-dionisiac la toate regnurile şi, în fapt, la întreg cosmosul. Subiectul liric luat ca pretext, aparţinând sferei nominalului, sugerează extensia la sfera impersonalului, constant în lirica barbiană în pofida diverselor măşti lirice (Lava, Munţii, Banchizele, Copacul etc.). Pitagorismul, filosofiile şi miturile ce propun ritualuri iniţiatice au constituit punctul de maxim interes pentru Barbu, întrucât veneau în întâmpinarea unei aspiraţii spre mister, componentă fundamentală a structurii sale spirituale. Piatgora - cel care a descoperit în număr esenţa eternă a realităţii, "vertebra Cetăţii siderale", dezvoltând o concepţie metafizică despre Număr şi despre emanaţiile lui: Proporţia, Ritmul, Forma - devine subiect liric într-o poezie care îi poartă numele. Pentru Marile Eleusinii reprezintă nu numai un elogiu adus misterelor eleusine, ci chiar o încercare de a le reitera, articulând simboluri centrale poeticii barbiene. Celui ce are curajul să privească şi să caute dincolo de coaja lucrurilor i se descoperă dimensiunea sacră camuflată în aparenţe modeste (Driada). Când eroul neiniţiat încearcă să forţeze ritmurile naturale, el înţelege, cu preţul producerii ireparabilului şi al primei dureri copleşitoare, că acest tip de intervenţie într-o ordine superioară este ineficace şi nu poate rămâne nepedepsită (După melci). Atracţia reconstituirii unor diverse drumuri spirituale va configura - explicit sau implicit - în poeziile din alte etape ale creaţiei tipare de noi scenarii iniţiatice (Nastratin Hogea la Isarlîk, Ritmuri pentru nunţile necesare, Riga Crypto şi lapona Enigel etc.). Experimentată prima dată de Macedonski, poezia de tip parnasian nu a găsit la noi un teren cultural prielnic. Doar Mihai Codreanu, Victor Eftimiu şi Mateiu I. Caragiale şi-o asumă ca proprie fiinţei lor, iar în perioada interbelică, Alexandru Philippide şi Ion Pillat o practică din raţiuni mai mult de ordin cultural. Spirit livresc, Philippide simte nevoia unei permanente referiri la literatura lumii, ce i se pare un text infinit. La fel, Ion Pillat doreşte, în prima etapă a creaţiei sale, să îşi etaleze cultura dobândită în "bibliotecile străine", producând o poezie cu multe trimiteri culturale, dar rece, cu o oarecare modulaţie sentimentală, dar fără sentiment. Astfel, deşi renegată de autorul ei, poezia barbiană de tip parnasian îşi vădeşte originalitatea atât faţă de poezia parnasiană franceză, cât şi în spaţiul cultural românesc. Sus b. Etapa baladesc-orientală (balcanică) Obsesia Greciei se prelungeşte într-o altă formă în a doua etapă a creaţiei lui Ion Barbu. Ciclul balcanic aduce liricii barbiene o schimbare de ordinul tehnicii artistice prin renunţarea la tiparele clasice, dar mai ales o mutaţie importantă la nivelul sensurilor. Opera acestei epoci se vrea o replică dată literaturii ce cultivă un "tradiţionalism timid", sondând profunzimi neexplorate ale sufletului valah. Cetatea Isarlîk, fără coordonate spaţiale şi temporale bine definite, e spaţiul imaginar al regăsirii spiritului balcanic. Ca şi în lumea Crailor de Curtea-Veche, sub amestecul de strălucire şi mizerie, dincolo de agitaţia şi larma neîntreruptă, se pot întâlni aspiraţii spre puritate, se poate trăi în bucurie şi comuniune. Erou emblematic, Nastratin Hogea cumulează în sine multe dintre virtuţile spiritului balcanic. Asemeni unui magician care poartă o mască ludică, el îi răpeşte pe cei din jurul lui din dimensiunea banală a vieţii. Mulţimea e "beată, într-un singur vin: / hazul Hogii Nastratin." (Isarlîk) În mod neaşteptat lucrurile se mută în registrul grav când "uşuratul Hoge" face gestul extrem al autosacrificiului: "Sfânt trup şi hrană sieşi, Hagi rupea din el." (Nastratin Hogea la Isarlîk) Întrezărirea fulgurantă a sublimului o face pe Domnişoara Hus să părăsească excesele de ordin senzual, sublimându-le într-o iubire pură, a cărei pierdere o conduce la nebunie. "Roabă aceleiaşi zodii ca Pena Corcoduşa" - cea care a dat nume, deci a revelat esenţa Crailor de Curtea Veche - Domnişoara Hus este, din unele puncte de vedere, o proiecţie a autorului însuşi. Nenumăratele aventuri galante ale poetului şi sensul spiritual pe care el a încercat să lil confere au multiple ecouri în poezie. Pentru Camus şi pentru alţi gânditori moderni, Don Juan reprezintă un simbol al falimentului deoarece "victoria personajului se reduce la una şi aceeaşi experienţă, repetată cu acelaşi scop şi cu aceleaşi mijloace. Adică tocmai o rotiţă a absurdului ce duce la golirea de sens a actului". Barbu găseşte însă un alt sens experienţei acestuia, construind un tip de Don Juan feminin la care şirul de căderi conduce în final la o ascensiune, chiar dacă dramatică. În poezia In memoriam viaţa unui câine pe nume Fox e retrăită în detaliile ei, prin lucrurile mărunte care o înfrumuseţează (câinii au fost una dintre marile slăbiciuni ale lui Ion Barbu). Astfel, într-o viziune supraidealizată, cetatea balcanică dobândeşte trăsături eshatologice, devine spaţiu al inocenţei recuperate şi al armoniei omului cu tot ce-l înconjoară. Realităţile modeste, fără strălucire, uneori respingătoare pentru percepţia comună sunt salvate de Ion Barbu, devenind chiar sursa unor epifanii. Ciclul balcanic valorizează astfel "adevăratul izvor al simţirii valahe: humorul şi dragostea pentru lucrurile umile." Deşi redeschide o adevărată "ceartă" între traditionalişti şi modernişti, lirica interbelică a ocolit într-un mod destul de curios reconsiderarea dimensiunii balcanice a spiritului românesc. Au făcut-o, însă, romancierii, incitaţi de savoarea inimitabilă a scrierilor lui Anton Pann, N. Filimon sau Caragiale. Din depărtarea spaţiului parizian Panait Istrati a reconstituit, cu o oarecare nostalgie, această savoare epică, plasticitatea şi culoarea balcanică în romane precum Chira-Chiralina, Codin sau Nerantsula. Divanul persian al lui Sadoveanu a readus farmecul înţelepciunii orientale, extras din povestiri cu tâlc. Corespondentul romanesc cu cele mai multe afinităţi al ciclului Isarlîk rămâne, însă, Craii de Curtea-Veche al lui Mateiu Caragiale, "carte de căpătâi" pentru Ion Barbu. Sus c. Etapa ermetică Ultimele două etape ale creaţiei barbiene - reprezentate de ciclurile Uvedenrode, respectiv Joc Secund - au fost alăturate de critică, începând chiar cu E. Lovinescu şi Tudor Vianu, şi desemnate drept etapa ermetică. Ciclul Uvedenrode e definit de poet drept "o incursiune în sfânta rază a Alexandriei", întreprinsă cu destulă detaşare deoarece "un element modern care i se adaugă este tonul gros şi buf". Această incursiune este acompaniată de o muzicalitate încărcată de sensuri a versurilor, semnificând pentru Barbu vechea sa încercare, mereu reiterată, de a se ridica la "modul intelectual al Lirei". Senzualitatea, atribuită odinioară elanurilor dionisiace sau temperamentelor balcanice, revine în poezia barbiană, imprimată în ritmurile melosului, în imagistica grotescă; reapar astfel ecouri din scenarii iniţiatice sau chiar cu finalitate soteriologică. Asemeni unor alte spirite alese, Barbu a fost sedus de filosofiile gnostice, înţelese ca reinterpretare a câtorva mituri, idei şi teologumene de largă circulaţie în epoca alexandrină. Reverberaţii ale unor elemente de dualism gnostic sunt prezente în scenariul iniţiatic pe care îl urmează lapona Enigel; nobilă şi spiritualizată, coborând din zona gheţurilor veşnice care predispun la interiorizare şi asceză, ea va primi de la soare semnul de inel-pecetluitor al nunţii cosmice la care a aspirat. (Riga Crypto şi lapona Enigel) Poezia Ritmuri pentru nunţile necesare propune un parcurs spiritual alcătuit din trei etape. Senzualul şi intelectualul sunt transfigurate şi integrate într-o dimensiune mai înaltă şi mai profundă, cea a spiritului. Destinul propriu şi firesc al omului, parcurgerea "nunţilor necesare", e urmat prin "ritmuri", printr-o trăire din ce în ce mai spiritualizată şi mai atentă la ritmurile cosmice, sugerate şi întro măsură reconstituite muzical în poezie. În poezia Oul dogmatic, mitul biblic al genezei cosmice e readaptat - în cheie gnostică - la geneza lumii din interiorul oului, simbol al genezei oricărei lumi. Având aceeaşi înfăţişare de "lume în mic" ca şi "oul dogmatic", "râpa Uvedenrode" - a cărei geneză stă sub auspiciile erosului şi muzicii - e urmărită în evoluţia ei de la stadiul de increat neaflat sub tutela timpului, la cel al trecerii "Sub timp, / Sub mode". (Uvedenrode) Fără a renunţa la efectele de ordin muzical, ciclul Joc secund îşi sprijină forţa sugestivă în special pe inserarea unor simboluri provenind din limbajul matematic care antrenează celelalte imagini-simbol ale poeziilor în jocuri semantice uluitoare, ce se sustrag oricărei posibilităţi de analiză riguroasă: "În matematică cheia se poate găsi oricând, pe cale de gnoză, de analiză. Câştigarea sensului unei poezii ermetice e mai întâmplătoare." Barbu va opta nu pentru un ermetism de tip şaradist, ci pentru unul care încearcă reducerea la esenţial a materialului lingvistic pentru ca acesta să exprime mai pregnant şi mai profund esenţele existenţei. El va practica şi va propune lectorului "un joc secund, mai pur", a cărui primă semnificaţie poate sta în această stilizare lingvistică maximă. Având ca punct de plecare un moment de graţie sau o experienţă metaraţională depăşite printr-o detaşare lucidă, "jocul secund" al conceperii poeziilor barbiene poate fi expresia aspiraţiei de reiterare la un nivel spiritual superior, decantat de pasiunile de moment, a primei împliniri. Perpetuarea vieţii spiritului - instauratoare de noi lumi, din ce în ce mai rafinate - în spaţiul versurilor era, de altfel, recunoscută de Barbu ca dezideratul acestei etape a creaţiei. Cu toate că referentul obiectual va dispărea sau va fi dizolvat în viziuni fără suport narativ sau imagistic perceptibil, poeziile îşi propun să instaureze "existenţe substanţial indefinite", să fie creatoare de realităţi spirituale ce se sustrag definirii discursive. Sunt elocvente în acest sens numeroasele expresii sau fraze exclamative ce apar ca nişte chemări la existenţă, ca nişte invocări imperative ale ordinii latente a lucrurilor: "Nadir latent!" (Din ceas, dedus...); "Fulger străin, desparte această piatră-adâncă; / Văi agere, tăiaţi-mi o zi ca un ochian!" (Înnecatul); "O, ceasuri verticale, frunţi târzii!" (Mod) etc. Referinţele mitologice, astrologice, gnostice sau la spaţiul balcanic sunt înlocuite în ciclul Joc secund cu referinţe biblice, reformulate şi extinse semantic. Crearea femeii e imaginată de Barbu ca asistată şi acompaniată de un cor îngeresc (Timbru). Poezia Poartă conţine sugestia împlinirii prin erosul sublimat care-i transportă pe protagonişti într-o realitate paradisiacă. Parabola neotestamentară a celor zece fecioare e suportul simbolic al poeziei Aura. Referinţele culturale (biblice şi nu numai), experienţele personale sau imaginile universului cotidian sunt supuse în ciclul ermetic unor transfigurări poetice vizionare, generând inedite şi prolifice sugestii poetice de "o cuprindere spirituală cât mai mare". Cuvintele lui Mallarmé "? e fut-ce que pour vous en donner l'idée" se constituie ca motto al acestui ciclu, invitând receptorul să înţeleagă realităţile spirituale din expresia poetică şi de dincolo de ea. Ilustrând efortul de reconstituire a spiritului vechii Grecii, de ridicare la "modul intelectual al Lirei" şi de aproximare a "restrânselor perfecţiuni poliedrale", lirica barbiană se profilează ca un corpus organic, în pofida schimbărilor de formulă poetică de la o etapă a creaţiei la alta. Coexistenţa paradoxală şi permanentă a vitalismului şi dorinţei de desăvârşire spirituală, a senzualităţii şi sobrietăţii, a candorii şi rigorii, a omenescului şi stărilor de graţie, a concretului şi abstractului, o confirmă ca expresie a aspiraţiei spre unificarea intelect-afect, om de ştiinţăpoet, într-o superioară sinteză. Această febră lăuntrică a unificării contrariilor, definitorie pentru temperamentul barbian, e regăsită de Marian Papahagi ca o reminiscenţă a romantismului caracteristică pentru climatul cultural interbelic. În această viziune, opera lui Barbu devine într-un fel o formă de trecere de la romantism la poezia modernă. Sus a. Gramatica textului i. Performanţe sintactice Poezia în general poate crea în cititor un prim moment de derută, prin contrarierea unor obişnuinţe ale sale, pentru a-i induce detaşarea de timpul şi spaţiul profan. În cazul lui Ion Barbu, acest procedeu devine regulă, iar încălcarea sintaxei convenţionale înseamnă respingerea ordinii gata instituite şi refacerea ei printr-un joc la care cititorul este invitat să participe. Procedeele de complicare a structurii sintactice sunt prevalent legate de ambiguizarea raportului dintre categoriile personal-nonpersonal, care e obţinută de Barbu în câteva din primele poezii printr-un dublu proces. Pe de o parte, ataşarea unei apoziţii substantivale impersonale, deci - pe lângă un subiect liric pronominal îi provoacă acestuia pierderea caracterului personal. Pe de altă parte, situarea lui în cazul vocativ îi întăreşte caracterul personal (Dionisiacă, Lava, Elan, Panteism etc.). În ciclul ermetic construcţiile în vocativ şi imperativ capătă şi statutul de formule concentrate cu valenţe magice, instauratoare de realităţi; construcţiile apoziţionale, mai frecvente, produc o şi mai mare ambiguizare a subiectului liric, nu doar prin alăturarea unor temeni având caracteristica plus, respectiv minus personal, ci şi prin incompatibilitatea dintre ariile lor lingvistice. Corespondenţele determinate de aceste construcţii apoziţionale au şi rolul de a crea conexiuni între simboluri, transferuri şi comunicări de sens între acestea. O altă particularitate sintactică prefigurată din primele poezii este structurarea textului poetic în două secţiuni, îmbinate adversativ, în care fie prima secţiune este negată de cea de a doua (Munţii, Copacul), fie a doua secvenţă indică trecerea într-o altă dimensiune spirituală (Mod). Structurarea bipartită a textului poetic e obţinută de Barbu şi prin construcţiile în vocativ. Nemaifuncţionând ca apoziţie pe lângă un pronume personal, aceste construcţii au rolul unor formule concentrate cu valenţe magice, instauratoare de realităţi (Din ceas, dedus..., Grup, Lemn sfânt, Margini de seară). Importanţa schemei sintactice pentru textul poetic barbian rezultă în mod evident şi din menţinerea ei în toate variantele unei aceleiaşi poezii, în pofida substituţiilor succesive de termeni lipsiţi nu doar de sinonimie, ci chiar şi de contiguitate semantică. Ceea ce doreşte să pună în evidenţă Ion Barbu nu sunt, aşadar, termeni solitari - de un semantism difuz, oricum ci relaţiile între aceştia, apte nu doar de a le preciza, ci şi de a le modifica sau îmbogăţi sensul. Concizia extremă obţinută prin eliminarea majorităţii elementelor de legătură sau prin construcţii eliptice, prin structurile binare alcătuite adversativ ori prin alternarea negării şi afirmării sunt, aşadar, caracteristici ale schemei sintactice barbiene, care amplifică şi potenţează semantic textul poetic. ii. Structuri morfologice-lexicale Substituţiile progresive din variantele unei aceleiaşi poezii, chiar dacă nu urmează principiul înrudirii semantice, contribuie la obţinerea unui rafinament extrem al expresiei prin raporturile noi create între termenii respectivi. Lipsa interesului pentru performanţe retorice este explicit formulată de Barbu: "Meritul de a aduce în literatură tot vocabularul român este nul. Alegerea contează numai." Absenţa sau maxima reducere a verbelor nu creează viziuni statice ci, dimpotrivă, scheme sintactice complexe care conduc la crearea unor sugestii insolite. Atunci când limba i s-a părut neîncăpătoare pentru poezia sa, Barbu şi-a construit cuvinte noi prin varii procedee. Cele mai interesante invenţii lexicale au rămas acele sunete onomatopeice, cu virtuţi magice, din secvenţele de descântec: cir-li-lai, vir-o-con-go-eo-lig, lir-liu-gean, bu-hu-hu. Onomastica barbiană, insolită în cele mai multe cazuri (Geraldine, Crypto, Enigel, LaurulBalaurul, Fox, Bitch, Domnişoara Hus, "neclătinatul idol" El Gahel) a provocat speculaţii şi glosări dintre cele mai diverse, unele plauzibile, altele de-a dreptul fanteziste. E dificil de decelat cu exactitate în creaţia barbiană care dintre invenţiile lingvistice conţin în mod deliberat o anume semnificaţie şi care dintre ele sunt create doar dintr-o gratuită plăcere ludică. b. Surse ale muzicalităţii textului barbian i. Structuri fonetice "Neputând să apar înaintea concetăţenilor mei, ca poeţii de altădată, cu lira în mână şi florile pe cap -spunea Barbu -, mi-am poleit versul cu cât mai multe sonorităţi. Pe lângă unitatea spirituală, adaug şi una fonetică." Muzicalitatea, ca şi starea de poezie, poate fi percepută prin trecerea dincolo de explicaţia strict discursivă. Din acest motiv, disecarea unor procedee nu are ca rezultat decât o diminuare a sensului. Cu acestă rezervă, putem alcătui un inventar al tehnicilor fonetice barbiene care cuprinde aliteraţii, folosirea predilectă a unor vocale, crearea unor lanţuri eufonice segmentate ritmic. Ingenios construite, aceste înlănţuiri eufonice au, pe lângă rolul onomatopeic, pe acela, mai important, de a crea un transfer subtil de sensuri. ii. Particularităţi prozodice În pofida preferinţei moderniste pentru versul liber, importanţa rimei a fost repusă în discuţie de numeroşi teoreticieni datorită capacităţii sale de a accentua sensul versului şi a strofei şi de a stabili corespondenţe simbolice. Varietatea şi insolitul rimelor barbiene confirmă faptul că anumite rigori ale formei nu constrâng libertatea ideii, ci dimpotrivă, în mod paradoxal, o potenţează. 4. Ecouri ale volumului Joc secund. Barbieni şi imitatori Valoarea poeziei barbiene nu este dată nici de procedeele de laborator, nici de inovaţiile stilistice, ci evident de personalitatea inimitabilă a autorului ei, de viaţa interioară căreia un talent unic i-a dat formă de expresie. Noutatea acestei forme, însă, s-a constituit într-o capcană pentru mulţi imitatori mai mult sau mai puţin abili, care au vrut să îşi asume doar efectele literare ale unei experienţe umane ce le rămânea, de fapt, străină. Declarat sau nu, conştient sau nu, creator sau pastişator, fapt este că după 1925 s-a manifestat din ce în ce mai pronunţat "Efectul Barbu" prin entuziasmul unei întregi serii de tineri poeţi: Dan Botta, Virgil Gheorghiu, Simion Stolnicu, Emil Gulian, Eugen Jebeleanu, Cicerone Theodorescu, Vl. Streinu, Al. Robot, Barbu Brezianu ş.a. Cifrul destul de vulnerabil al poeziilor acestor "ermetici minori" a fost dezlegat în bună parte, cu o doză de amuzament chiar, de critici precum G. Călinescu, Pompiliu Constantinescu, Ov. S. Crohmălniceanu, Al. Piru, Nicolae Manolescu, Dorin Teodorescu sau, paradoxal, Vl. Streinu. Chiar E. Lovinescu şi-a renegat admiraţia iniţială faţă de "poezia cu tendinţă spre ermetism", admiţându-i doar caracteristica de "tendinţă de refulare a lirismului". Există mai multe nivele ale preluării şi asimilării experienţei poetice barbiene, de la simpla pastişare, uneori parodică, până la ascuţirea sensibilităţii poetice astfel încât să devină aptă a construi corespondenţe simbolice între cuvinte sau a modela structuri inedite de limbaj, ce resemantizează cuvintele, încadrându-le într-un univers poetic autonom. Aceste beneficii nu au conferit, însă, nici unui descendent barbian din perioada interbelică mai mult decât statutul de epigon, datorită neputinţei de a îmbina, armoniza şi exprima experienţe dintre cele mai diverse, cum au fost cele asumate de Ion Barbu. În perioada postbelică, după epoca de eclipsă în care Ion Barbu nu putea fi citit decât clandestin, experienţa sa poetică a fost reconsiderată într-un mod mai relaxat, mai profund şi mai matur de câţiva poeţi care vor contribui, la rândul lor, la constituirea noilor direcţii poetice. Alături de Nichita Stănescu, poeţi precum ştefan Aug. Doinaş, Leonid Dimov, Cezar Baltag, Mircea Ciobanu sau Ion Negoiţescu au confirmat posibilitatea revenirii creatoare la Ion Barbu. Chiar dacă nu a reuşit sau nu şi-a propus neapărat să fie "barbiană", poezia inspirată de creatorul Jocului secund a atins, deseori, cote de lirism pur. Aniversare: Articol necunoscut al lui Şerban Cioculescu despre Ion Barbu de Simona Cioculescu Ion Barbu (Dan Barbilian în acte) a fost un personaj cunoscut pentru originalitatea sa, mergând uneori până la insolit. Reputaţia de excentric şi-a avut originea, poate, în unicitatea situaţiei sale de om de ştiinţă şi de literat, într-o societate românească în care o asemenea performanţă nu mai fusese atinsă. S-a adăugat acestei particularităţi, singularitatea modului său de viaţă: simultan cercetător auster, inovator, dedicat operei sale matematice şi om de viaţă, admirator al feminităţii, perpetuând la maturitate voioasele petreceri goliardice, cu dese ciocniri de cupe. Caracterul când deschis larg prieteniei şi comunicării, solar şi confratern, când închis, cu răzvrătiri, negaţii şi ceţuri nordice făceau din Ion Barbu un competitor imprevizibil, cu izbucniri teribile şi retractări tot atât de bruşte, pretinzând prietenilor lui un grad înalt de înţelegere, chiar de adaptabilitate. De aceea, cu atât mai preţioase au fost prieteniile poetului, cele de o viaţă (cu Tudor Vianu şi Alexandru Rosetti, de exemplu), sau cele ivite mai târziu în viaţa lui, cu Şerban Cioculescu şi Vladimir Streinu să spunem, care erau cu şapte ani mai tineri decât el. Ca ilustrare oferim spre lectură şi neuitare (pe 19 martie se împlinesc 110 ani de la naşterea marelui poet şi matematician) cu un text scris în 1977 de Şerban Cioculescu şi rămas, după ştiinţa noastră, inedit. El sugerează ambianţa intelectuală a unei epoci revolute, deceniul al patrulea al secolului trecut, în care polemicile, confruntările maliţioase erau la ordinea zilei. Şi ce era rău? Simona CIOCULESCU O glumă în versuri inedite Cu ocazia apariţiei micromonografiei Ion Barbu de Tudor Vianu, - exemplarul meu pe hîrtie Vidalon este datat 19 martie 1935, - a avut loc o polemică, stîrnită de Vladimir Streinu, care afirma că autorul ei îşi luase unele subtile interpretări, direct de la sursă, adică de la vechiul său prieten, pentru elucidarea pasajelor ermetice. Cum era de aşteptat, Ion Barbu a dezminţit categoric, iar atunci s-a încins o straşnică polemică, la care au luat parte, în afară de cei trei în cauză, atît Alexandru Rosetti, editorul, cît şi subsemnatul. Teatrul bătăliei a fost în acea împrejurare, în cursul verii aceluiaşi an, pagina a doua, literară, a ziarului Facla, condus de Ion Vinea, iar cel ce "asezona" interviurile şi scrisorile, de ambele părţi ale baricadei, era N. Carandino, care mi-a şi dăruit, ştiindu-mă amator de autografe, replicile tăioase ale lui Ion Barbu, revelat ca un redutabil pamfletar. Deşi la acea vreme nici Streinu, nici scriitorul acestor rînduri, nu mai eram profesori la Găieşti, Ion Barbu inventase, ca să ne minimizeze, termenul găieştinari, care ne-a făcut şi pe noi să rîdem, atît era de reuşit. Nici Al. Rosetti n-a fost cruţat de mînia arţăgosului poet şi a căzut astfel, cu Vladimir şi cu mine, în tabăra noastră. Tudor Vianu i-a trimis atunci lui Ion Barbu aceste versuri, rămase inedite: "Scrisoare (confidenţială şi nepublicabilă) lui Ion Barbu". "Nici ploile ce cad mereu pe-aice Nici frigul care, orişice s-ar zice, Prietene, nu-l resimţim în vine, N-au temperat ardorile din mine. Călare tot mereu pe metereze - în ciuda formei mele cam burgheze Sunt gata de asalt şi nu mi-e frică Să-nfrunt cu riscuri hidra inamică. Aud deci c-ai pornit cu nişte inşi O harţă despre care secoli ninşi Vor pomeni în vorbă şi în scris (O ipoteză, dacă mi-e permis!). Cunosc puterea ta neprihănită Dar dacă hidra vrea să te înghită, întocmai ca Roland, pierdut în zare, Fă să răsune corn de vînătoare. Deşi nu sunt margrav şi nici baron Voi şti să le dau bine la... pardon Şi vom jertfi mistreţi şi ciute Pentru-a cinsti victoriile avute. Sinaia, 26 iulie 1935" Forma "cam burgheză" de care vorbea Vianu era o aluzie exclusiv la supradimensionarea pîntecului său. Peste 17 ani, Tudor Vianu dădea la lumină o versiune din Antoniu şi Cleopatra, în cadrul colectivului pentru tălmăcirea Operelor Shakespeare. Traducerea era cam prea diluată, cu mai multe sute de versuri peste acelea ale originalului. Atunci, cum comentam cu Ion Barbu şi cu Vladimir Streinu, la Capşa, această rentabilă performanţă, remunerată numeric, destinatarul mi-a dăruit autograful lui Vianu şi a scris mărunt, sus, în colţul din stînga al foii: "Lui Şerban Cioculescu, adversarului din '35 şi aliatului de astăzi, în faţa noii Ťhydrauliceť inamice. Ion Barbu 28. 12. 1952" Volumul tălmăcirii cică ar fi fost umflat la pompa hidraulică! Nu aş fi dat la iveală aceste foarte nostime versuri ale lui Tudor Vianu, "confidenţiale şi nepublicabile", cu adnotaţia maliţioasă a lui Ion Barbu, dacă Alexandru Rosetti n-ar fi publicat recent scrisorile lui G. Călinescu către dînsul, parcă "mai confidenţiale şi mai nepublicabile" (dacă ar fi posibil comparativul)... 12 noembrie 1977 INTERVIU CU GERDA BARBU http://www.romaniaculturala.ro/images/articole/interviu%20gerda.pdf BARBU SI CIUPERCA HALUCINOGENA http://www.revista22.ro/scriitorii-romani-si-narcoticele-4-ion-barbu-ciuperca-halucinogena-4569.html 